Fragment de dronă recuperat de scafandrii Forțelor Navale din zona digului sudic al Portului Midia

O echipă de scafandri de luptă EOD din cadrul Forțelor Navale Române a intervenit vineri după-amiază în zona digului de sud al Portului Midia după ce un apel la 112 a semnalat prezența unui obiect plutitor. Echipajul a recuperat din zonă ceea ce s-a dovedit a fi un fragment de dronă aeriană, care va fi predat Gărzii de Coastă, anunță Ministerul Apărării Naționale (MApN) într-un comunicat de presă.